เอกสารแนบ 3 

1)  รายชื่อกรรมการและผู้บริหาร บมจ. ฟอลคอนประกันภัย (บริษัทร่วม)

  ------------------------------- ---------------------------------------
  ชื่อ                              ตำแหน่ง

  1. นายสุจินต์ หวั่งหลี                กรรมการผู้มีอำนาจลงนาม

  2. นายชาน แซมมี่ ซัม ยู             กรรมการผู้มีอำนาจลงนาม

  3. นายโอฬาร วงศ์สุรพิเชษฐ์          กรรมการผู้มีอำนาจลงนาม, ประธานเจ้าหน้าที่บริหาร

  4. ดร. เอกชัย จันทร์ทายะวิจิตร       กรรมการผู้มีอำนาจลงนาม

  5. นางสาวชุติธร หวั่งหลี             กรรมการผู้มีอำนาจลงนาม
  ------------------------------- ---------------------------------------

รายงานคณะกรรมการตรวจสอบ ประจำปี 2553

คณะกรรมการตรวจสอบ ประกอบด้วยกรรมการอิสระของบริษัท 3 ท่าน คือ ศาสตราจารย์หิรัญ
รดีศรี ดำรงตำแหน่ง ประธานคณะกรรมการตรวจสอบ นายประมนต์ สุธีวงศ์ และ นายเกียรติ
ศรีจอมขวัญ ดำรงตำแหน่ง กรรมการตรวจสอบ
ซึ่งเป็นผู้ทรงคุณวุฒิและมีประสบการณ์ด้านบัญชีการเงิน และการบริหารองค์กร

ในระหว่างปี 2553 คณะกรรมการตรวจสอบมีการประชุม 10 ครั้ง
โดยมีรายละเอียดในการเข้าร่วมประชุมของกรรมการตรวจสอบดังนี้

1. ศาสตราจารย์หิรัญ รดีศรี ประธาน เข้าร่วมประชุม 10 ครั้ง

2. นายประมนต์ สุธีวงศ์ กรรมการ เข้าร่วมประชุม 10 ครั้ง

3. นายเกียรติ ศรีจอมขวัญ กรรมการ เข้าร่วมประชุม 10 ครั้ง

คณะกรรมการตรวจสอบได้ปฏิบัติหน้าที่ตามขอบเขตที่คณะกรรมการบริษัทได้มอบหมายให้กำกับดูแลตามกฎบัตรของคณะกรรมการตรวจสอบ
คณะกรรมการตรวจสอบขอรายงานการปฏิบัติหน้าที่ในรอบปี 2553 ดังนี้

1.  การสอบทานงบการเงินรายไตรมาส และรายงานการเงินประจำปี
    คณะกรรมการตรวจสอบได้เชิญ ผู้บริหาร ผู้อำนวยการฝ่ายการเงิน
    ผู้อำนวยการสำนักตรวจสอบภายใน
    และผู้สอบบัญชีมาร่วมประชุมชี้แจงตอบข้อซักถามเกี่ยวกับการจัดทำงบการเงิน
    ตามข้อกำหนดของกฎหมายและมาตรฐานการบัญชีที่ใช้ในปัจจุบัน
    เพื่อให้มั่นใจว่างบการเงินที่ผู้สอบบัญชีรายงานแสดงความเห็น ถูกต้องตามมาตรฐานการบัญชี
    และเปิดเผยข้อมูลอย่างเพียงพอ ครบถ้วน และเชื่อถือได้ ข้อสังเกตต่างๆ ของผู้สอบบัญชี
    ในการประชุมทุกครั้งจะได้รับการพิจารณาและนำมาปรับปรุงให้เกิดประโยชน์แก่บริษัทอย่างเหมาะสมเสมอ
    นอกจากนี้คณะกรรมการตรวจสอบได้ประชุมกับผู้สอบบัญชี เป็นการเฉพาะ 1 ครั้ง
    เพื่อให้มั่นใจว่างบการเงินของบริษัทได้จัดทำขึ้นโดยไม่มีอุปสรรคและผู้สอบบัญชีมีความเป็นอิสระ
    ผู้อำนวยการฝ่ายการเงิน และผู้จัดการแผนกบัญชีให้การยืนยันว่าระบบบัญชีของบริษัท
    เป็นระบบที่มีประสิทธิผล เชื่อมั่นว่าได้มีการรวบรวมและบันทึกรายการบัญชีครบถ้วน
    ถูกต้องตามมาตรฐานการบัญชีที่ใช้ในปัจจุบัน
    จากผลการสอบทานรายงานและคำชี้แจงของผู้รับผิดชอบและผู้สอบบัญชีภายนอก
    คณะกรรมการตรวจสอบเห็นว่า รายงานงบการเงินของบริษัท
    ได้จัดทำขึ้นครบถ้วนถูกต้องตามหลักการบัญชีที่รับรองทั่วไป
    และตามมาตรฐานการบัญชีที่ใช้ในปัจจุบัน

2.  การสอบทานระบบการควบคุมภายใน
    คณะกรรมการตรวจสอบได้สอบทานและประเมินระบบการควบคุมภายใน
    โดยพิจารณาจากรายงานของสำนักตรวจสอบภายในอย่างสม่ำเสมอ
    ซึ่งรายงานไม่พบข้อบกพร่องที่เป็นสาระสำคัญ การควบคุมภายในมีความเพียงพอและเหมาะสม
    ทั้งนี้คณะกรรมการตรวจสอบได้สอบทานแผนการตรวจสอบภายในประจำปี
    ซึ่งได้จัดทำตามผลการประเมินความเสี่ยง
    และให้ความเห็นชอบงบประมาณของสำนักตรวจสอบภายใน
    ผู้สอบบัญชีภายนอกได้รายงานว่าระบบการควบคุมภายในของบริษัทมีความเพียงพอ
    นอกจากนี้ผู้สอบบัญชีภายนอกยังได้ทำการประเมินระบบการควบคุมภายใน
    และระเบียบวิธีปฏิบัติการลงทุนประกอบธุรกิจอื่นของบริษัทประกันวินาศภัยตามข้อกำหนดของสำนักงานคณะกรรมการกำกับและส่งเสริมการประกอบธุรกิจประกันภัย(คปภ.)
    โดยผู้สอบบัญชีภายนอกมีความเห็นว่า บริษัทมีการควบคุมภายใน
    และการตรวจสอบภายในที่มีประสิทธิผล ระบบสารสนเทศ ในปี 2553
    บริษัทได้ปรับปรุงระบบการควบคุมภายในตามข้อเสนอแนะของผู้เชี่ยวชาญที่เข้าตรวจสอบตามแนวทาง
    COBIT (Control Objectives for Information and Related Technology)
    และจากผลการประเมินระบบควบคุมภายในของคณะกรรมการบริษัทฯ
    คณะกรรมการตรวจสอบจึงเห็นว่าระบบควบคุมภายในของบริษัทมีความเพียงพอ และเหมาะสม

3.  การสอบทานการเปิดเผยรายการที่เกี่ยวโยงกันและการปฏิบัติตามกฎหมาย
    ข้อบังคับและประกาศของทางราชการและหน่วยงานกำกับดูแล ในปี 2553
    คณะกรรมการตรวจสอบ ได้สอบทานรายการที่เกี่ยวโยงกัน
    และการจำหน่ายไปซึ่งทรัพย์สินของบริษัท ทั้งได้รับการยืนยันจากผู้บริหารว่า
    บริษัทและผู้บริหารได้ปฏิบัติตามกฎหมายที่เกี่ยวข้องกับธุรกิจของบริษัท
    และแนวทางการปฏิบัติตามหลักเกณฑ์ตลาดหลักทรัพย์ก่อนทำรายการ จากรายงาน
    คำชี้แจงของผู้รับผิดชอบและผลของการสอบทาน คณะกรรมการตรวจสอบเห็นว่า
    การตกลงเข้าทำรายการของบริษัทมีความสมเหตุ
    สมผลและเป็นประโยชน์สูงสุดต่อการดำเนินธุรกิจบริษัท มีความโปร่งใส
    และมีการเปิดเผยข้อมูลอย่างถูกต้องและครบถ้วน เป็นไปตามกฎหมาย ข้อกำหนด
    และระเบียบต่างๆ ของหน่วยกำกับดูแล

4.  การบริหารความเสี่ยง
    บริษัทมีคณะกรรมการบริหารความเสี่ยงเป็นผู้รับผิดชอบดูแลการบริหารความเสี่ยงของบริษัท
    โดยคณะกรรมการตรวจสอบทำหน้าที่สอบทานกับผู้บริหาร
    เพื่อให้มั่นใจว่าบริษัทมีการจัดทำแผนการบริหารความเสี่ยง และมีการติดตามให้ได้ผลเพียงพอ
    และเสนอความเห็นให้คณะกรรมการบริษัทพิจารณาปรับปรุง
    เพื่อให้การบริหารความเสี่ยงมีประสิทธิภาพรวมทั้งปฏิบัติ
    ตามข้อกำหนดและแนวทางสำนักงานคณะกรรมการกำกับและส่งเสริมการประกอบธุรกิจประกันภัย

5.  คณะกรรมการตรวจสอบได้มีการประเมินตนเอง ผลการประเมินอยู่ในระดับดี

6.  การแต่งตั้งผู้สอบบัญชีประจำปี 2554
    คณะกรรมการตรวจสอบได้มีการประเมินผลการปฏิบัติงานของผู้สอบบัญชีในปีที่ผ่านมาซึ่งผลเป็นที่พอใจ
    และได้พิจารณาความเป็นอิสระของผู้สอบบัญชีกับสอบทานคุณสมบัติของผู้สอบบัญชีแล้ว
    เห็นว่าถูกต้องตามหลักเกณฑ์สำนักงานคณะกรรมการกำกับหลักทรัพย์และตลาดหลักทรัพย์ที่กำหนด
    คณะกรรมการตรวจสอบได้เสนอต่อคณะกรรมการบริษัทแต่งตั้ง นาง นงลักษณ์ พุ่มน้อย
    ผู้สอบบัญชีรับอนุญาตเลขที่ 4172 หรือ นางสาว รุ้งนภา เลิศสุวรรณกุล
    ผู้สอบบัญชีรับอนุญาตเลขที่ 3516 หรือ นายโสภณ เพิ่มศิริวัลลภ ผู้สอบบัญชีรับอนุญาตเลขที่
    3182 หรือ นางสาว รัตนา จาละ ผู้สอบบัญชีรับอนุญาตเลขที่ 3734 แห่ง บริษัท สำนักงาน
    เอินส์ท แอนด์ ยัง จำกัด เป็นผู้สอบบัญชีของบริษัทสำหรับปี 2554
    พร้อมทั้งค่าตอบแทนของผู้สอบบัญชี เพื่อเสนอต่อที่ประชุมสามัญผู้ถือหุ้นอนุมัติต่อไป

คณะกรรมการตรวจสอบเห็นว่า บริษัทยึดถือนโยบายการกำกับดูแลกิจการที่ดีเป็นสำคัญ
มีระบบการควบคุมภายในที่เพียงพอ และเหมาะสม มีการบริหารความเสี่ยงที่มีประสิทธิผล
ระบบบัญชีและการรายงานทางการเงินมีความถูกต้องเชื่อถือได้ ปฏิบัติตามกฎหมาย ระเบียบ
ข้อบังคับ ที่เกี่ยวข้องกับการดำเนินธุรกิจ พร้อมทั้งมีการติดตามและประเมิน
สถานการณ์อย่างสม่ำเสมอ

(ศาสตราจารย์หิรัญ รดีศรี)

ประธานกรรมการตรวจสอบ

วันที่ 21 กุมภาพันธ์ 2554